Diari Oficial de la Generalitat Valenciana


Sumari del DOGV 1824, del 13-07-1992 (1992/825402)

ORDRE de 18 de juny de 1992, de la Conselleria de Cultura, Educació i Ciència, per la qual es convoquen beques per al perfeccionament musical, de cant líric i dansa clàssica o espanyola, en centres nacionals i internacionals, durant el curs acadèmic 1992-93.
------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1992/06/18/(1)/dof/vci/html**

### Dades del document

Número de DOGV
:   1824

Data del DOGV
:   13-07-1992

Secció del DOGV
:   DISPOSICIONS GENERALS

Número del document
:   1992/825402


Data del document
:   18-06-1992

Organisme emissor
:   Conselleria de Cultura, Educació i Ciència

Tipus de document
:   Ordre

Ordre de 18 de juny de 1992, de la Conselleria de Cultura, Educació i Ciència, per la qual es convoquen beques per al perfeccionament musical, de cant líric i dansa clàssica o espanyola, en centres nacionals i internacionals, durant el curs acadèmic 1992-1993.  
Un dels objectius del programa Música 91 és contribuir al desenvolupament formatiu dels nostres joves músics, cantants lírics i ballarins, i facilitar la possibilitat d?accedir a cursos i activitats que tinguen com a finalitat la qualificació professional i l'actualització de coneixements, de tècniques i de metodologies en centres nacionals i internacionals.  
Per tant, d?acord amb les competències que em confereix l'article 35 de la Llei de la Generalitat Valenciana 5/1983, de 30 de desembre, del Govern Valencià,  
DISPOSE:  
Article primer  
Es convoquen beques per a l?assistència de joves a cursos de perfeccionament musical, de cant líric i de dansa clàssica o espanyola, de caràcter nacional i internacional, per al curs acadèmic 1992-1993. Així mateix, s'aproven les bases per les quals es regirà la concessió, que s'inclouen com annex I d'aquesta ordre.  
Article segon  
L?import global màxim que es concedirà és de 76.704.939 de pessetes i es farà efectiu a càrrec de l'aplicació 06.82.390.269.3, línia de subvenció 402/000/92 del pressupost per a 1992.  
DISPOSICIONS FINALS  
Primera  
S'autoritza el Comissari de Música 92 perquè adopte les mesures necessàries per dur a terme el que disposa aquesta ordre.  
Segona  
Aquesta ordre entrarà en vigor l?endemà de la seua publicació en el Diari Oficial de la Generalitat Valenciana.  
València, 18 de juny de 1992.  
El Conseller de Cultura, Educació i Ciència,   
ANDREU LOPEZ BLASCO  
ANNEX I  
Bases per a la concessió de beques per a l'assistència de joves, durant el curs acadèmic 1992-1993, a cursos de perfeccionament musical, de cant líric i dansa clàssica o espanyola.  
1. Beneficiaris  
Les beques objecte d?aquesta convocatòria s?adjudicaran entre el personal aspirant que reunesca i acredite, documentalment, els requisits següents:  
a) Ser espanyol i residir a la Comunitat Valenciana.  
b) No haver fet 26 anys (quan la sol·licitud siga per a música o cant), o 24 anys (quan l'ajuda es demane per a dansa), l?últim dia del termini establert per a presentar les sol·licituds.  
c) Estar en possessió de títol mitjà o superior en música o cant líric, en qualsevol especialitat, o acreditar haver finalitzat els estudis de dansa.  
Aquestes ajudes es concediran, exclusivament, a persones físiques i seran indivisibles.  
2. Modalitats i dotació de les beques  
La dotació d'aquestes beques es fixarà en funció d'aquestes dues opcions:  
a) Modalitat A: fins un mes de durada, un màxim de 80.000 pessetes per a l'assistència a cursos a Espanya i 175.000 pessetes a l'estranger.  
b) Modalitat B: fins deu mesos (curs acadèmic), un màxim de 475.000 pessetes quan els cursos se realitzen a Espanya i fins a 750.000 pessetes si són a l'estranger.  
L?import global màxim que es concedirà entre ambdues modalitats és de 38.652.843 pessetes.  
El pagament d'aquestes beques es realitzarà després d'haver finalitzat el curs o curset i després de presentar el certificat qualificatiu del centre o la institució on s'hagen desenvolupat els estudis, acompanyats d'una memòria del treball fet.  
3. Termini i formalització de les sol·licituds  
a) El termini de presentació serà d'un mes comptador a partir de la publicació d?aquesta ordre en el Diari Oficial de la Generalitat Valenciana.  
b) Les sol·licituds, dirigides al Conseller de Cultura, Educació i Ciència i emplenades segons el model que s'adjunta com annex II, s'han de presentar en les oficines de Música 92, situades en el carrer Martínez Cubells, núm. 2-14a.- 15a. de València, en els Serveis Territorials de Cultura i Educació de la Comunitat; també es poden trametre per qualsevol dels procediments establerts en l'article 66 de la Llei de Procediment Administratiu. S'han d?acompanyar dels documents següents:  
1. Memòria explicativa del programa que es desenvoluparà que incloga una estimació econòmica (viatge, estada, matrícula, etc.)  
2. Títols exigits i certificats d?estudis fets anteriorment sobre matèries de la seua especialitat.  
Quan l'ajuda se sol·licite per a dansa clàssica o espanyola caldrà presentar justificant de la qualificació de l?Escola Superior de Dansa, corresponent a l?últim any de la carrera.  
3. Relació d'activitats professionals desenvolupades.  
4. Prova que acredite els contactes realitzats pel sol·licitant amb el centre o els centres proposats en la instància per al desenvolupament del seu programa de treball referit, exclusivament al curs 1992-1993.  
5. Si la sol·licitud és per a l?estranger, la persona sol·licitant ha d'indicar els idiomes que coneix i el nivell de coneixement d'aquests.  
6. Relació de les beques rebudes en els anys anteriors d'institucions públiques o privades per a ampliar estudis musicals, de cant, o dansa.  
7. S'han de fer constar, igualment, les subvencions que s'hagen sol·licitat o que hagen estat atorgades per altres institucions o organismes.  
8. Fotocòpia del DNI.  
9. Còpia de la declaració de l?Impost de Renda de les Persones Físiques dels membres de la unitat familiar corresponent a l?exercici fiscal de l'any anterior, segellada per alguna de les oficines habilitades pel Ministeri d'Hisenda per la corresponent percepció..  
Les persones treballadores autònomes també han d?aportar una còpia de l?estimació objectiva singular corresponent a l?últim any.  
La no aportació d?aquesta documentació fiscal anirà en perjudici del sol·licitant al qual se li assignarà la puntuació mínima tret que acredite, suficientment, que la unitat familiar a la qual pertany no rep les rendes mínimes a partir de les quals existeix l?obligació de presentar declaració.  
Per concedir una d?aquestes beques de perfeccionament es tindran en compte els recursos econòmics personals, familiars o d'altre tipus.  
Si la sol·licitud no inclou totes les dades exigides o falta documentació acreditativa, s'instarà la persona interessada perquè, en el termini de deu dies, esmene aquests defectes i se li advertirà que si no ho fa la sol·licitud serà arxivada.  
En tot cas, el Comissari de Música 92 podrà demanar a les persones sol·licitants que proporcionen qualsevol informació aclaridora que considere necessària sobre els punts anteriorment indicats.  
4. Resolució de les sol·licituds  
Dues comissions avaluadores seran les encarregades de valorar les sol·licituds presentades.  
La comissió avaluadora de música i cant es compondrà de quatre professors o directors d'orquestra de reconegut prestigi musical. Així mateix la comissió avaluadora de dansa es formarà amb quatre professors de dansa, en ambdues especialitats: clàssica i espanyola.  
Aquestes comissions estaran presidides pel Comissari de Música 92 i actuarà com a secretari un funcionari adscrit a aquest.  
D'acord amb el dictamen emès per cada una d?aquestes comissions, el comissari de Música 92 proposarà la resolució d'aquesta convocatòria al Conseller de Cultura, Educació i Ciència.  
5. Obligacions dels beneficiaris  
a) Comunicar per escrit al Comissari de Música 92 després de rebre la comunicació oficial que s'accepta, formalment, la beca concedida i aportar el certificat de l'acceptació en el centre proposat per al desenvolupament del programa de treball.  
b) Començar a gaudir de la beca durant l'any 1992, complint, ininterrompudament, el programa de treball previst durant el període de temps per al qual s'havia sol·licitat,  
c) Comunicar per escrit al Comissari de Música 92, abans del 31 d'octubre, la renúncia a la beca concedida, quan per no haver superat les proves d'admissió al centre o centres proposats o per qualsevol altre motiu, no pogués aprofitar la beca durant l'any 1992.  
d) Trametre per escrit al Comissari de Música 92, en el termini màxim d'un mes a partir de l'acabament del curs per al qual s'havia concedit la beca, el certificat de les autoritats acadèmiques, professor o professors del centre o institució on es fan els estudis o els treballs, que acredite la continuïtat i l'aprofitament de la tasca feta.  
e) Aquestes beques obliguen els beneficiaris a oferir un concert, sempre que ho demane el Comissari de Música 92, pel qual no percebran cap altre tipus d'ingressos.  
Veure annex


Còpia Permalink ELI